Diari Oficial de la Generalitat Valenciana


Sumari del DOGV 3987, del 26-04-2001 (2001/3790)

Informació pública de la subhasta del material especificat en l'expedient W-99/7650-B, a instància de Transportes Martínez Albert, SL (Azkar).
----------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3790


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la subhasta del material especificat en l'expedient B-37/9898-D, a instància de Transportes Martínez Albert, SL (Azkar). [2001/F3790]
  
El president de la Junta Arbitral de Transports de València comunica:
  
Conclosos els tràmits oportuns en l'expedient M-02/2061-B, seguit a instància de Transportes Martínez Albert, SL (Azkar), amb domicili en el polígon industrial Barranc de Verger, carrer En Projecte, s/n, d'Aldaia, València, com a conseqüència d'haver refusat la mercaderia transportada tant el remitent com el consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà, i s'indica perquè l'acte de rematada tinga lloc en les sales d'aquesta conselleria, situada en l'avinguda de Blasco Ibáñez, 50, 5a planta, de València, el dia 15 de maig de 2001, a les 12.00 hores, amb les prevencions següents:
  
Primer: les postures hauran de realitzar-se a l'alça a partir del preu indicat com a base de licitació.
  
Segon: des de l'anunci fins a la data de la celebració de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servei d'Arbitratge i en el domicili citat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12.00 hores del mencionat dia 15 de maig de 2001, en el lloc indicat.
  
El sobre que conté l'oferta i el resguard de la fiança haurà de tenir consignat en la seua portada el número de l'expedient objecte de la subhasta a què es concorre.
  
Tercer: només l'executant podrà fer postura en qualitat de cedir la rematada a un tercer.
  
Quart: per a prendre part en la subhasta els licitadors hauran d'ingressar prèviament en el compte número 1049-1448-90-1940083095, de l'entitat Bancaixa, el 20% del preu de taxació (valoració) que serveix de tipus per a la subhasta, atés que sense aquest requisit no podran ser admesos a licitació. Aquest 20% sobre el tipus serà fix per a qualsevol de les dates de subhasta.
  
Cinqué: els adjudicataris dels béns hauran de completar el pagament en l'acte davant de la mesa de subhasta o mitjançant ingrés en el compte amunt mencionat, immediatament després de l'adjudicació. Perdran el dipòsit en el cas d'incompliment d'aquesta obligació.
  
Si no hi ha postors en la primera subhasta, s'assenyala per a la segona el dia 16 de maig de 2001, a les 12.00 hores, en el mateix lloc ja citat, per a la qual servirà de tipus el 75% de la valoració i no s'admeten postures inferiors als dos terços d'aquest tipus.
  
La tercera subhasta se celebrarà, si és procedent, el dia 17 de maig de 2001, a les 12.00 hores, en el referit lloc, i la postura mínima és de 5.240 pessetes. Es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Tres llums de sostre, de tela, dos de color verd i un de color blanc. El preu valorat d'aquesta mercaderia és de 12.000 pessetes (dotze mil pessetes).
  
Aquest material es troba depositat per a la seua comprovació, en els locals de l'empresa Transports Martínez Albert, SL (Azkar), amb domicili en el polígon industrial Barranc de Verger, carrer En Projecte, s/n, d'Aldaia, València.
  
València, 12 d'abril de 2001.- El president de la Junta Arbitral de Transports de València: Ramón Escrig Moreno.
  
Agència Tributària de València